**TALENTY 2025**

TALENTY 2025 sú regionálna nepostupová súťaž a prehliadka neprofesionálnych hudobných skupín a sólistov populárnej hudby, vyhlásená Hornozemplínskym osvetovým strediskom vo Vranove nad Topľou.

**PROPOZÍCIE SÚŤAŽE**

**Ciele súťaže**

* Motivácia k hudobnému rastu a rozvoju u študentov základných, základných umeleckých a stredných škôl, výmena skúseností.
* Prezentácia neznámych hudobných telies (pôsobiacich väčšinou na školských podujatiach) pred širokým publikom.
* Podporenie hudobnej interpretácie a hudobnej tvorby u mladých ľudí.
* Podporenie individuálnej hudobnej interpretácie spevom.
* Usmernenie v interpretácii a tvorbe prostredníctvom hodnotenia odbornej poroty.
* Pozdvihnutie vedenia pedagogickej práce pri vzniku a vedení hudobných telies a sólových spevákov.

**POPULÁRNA PIESEŇ**

**Podmienky pre súťažiacich**

* Kategórie sú určené pre sólový spev.
* Súťažiť môžu výhradne študenti základných a stredných škôl.
* Súťažiaci môžu súťažiť s hudobnými žánrami populárnej hudby.
* Súťažiaci môžu byť doprevádzaní živým doprovodom alebo vopred pripravenou nahrávkou (tzv. halfplayback), ktorá ale nesmie obsahovať vokálne prvky.
* Súťažiaci sa zaraďujú do vekových kategórií podľa ich veku ku dňu konania súťaže.
* Súťaží sa s jednou piesňou.

**Kategórie populárna pieseň**

* I. kategória: 7–10 rokov
* II. kategória: 11–14 rokov
* III. kategória: 15–18 rokov

**Technické požiadavky**

* Súťažiaci spievajúci do vopred pripravenej nahrávky musia zaslať túto nahrávku najneskôr 14 dní pred konaním súťaže.
* V prípade živého hudobného doprovodu musia súťažiaci zaslať technický rider (alebo zoznam technických požiadaviek na nazvučenie, nástrojové obsadenie kapely) najneskôr 14 dní pred konaním súťaže.
* V prípade neštandardného nástrojového obsadenia odporúčame konzultovať technické zabezpečenie čo najskôr, aby sa predišlo neumožneným vystúpeniam kvôli technickej nemožnosti nazvučenia.

**Porota a hodnotenie**

* Výkony súťažiacich hodnotí odborná porota pozostávajúca z hudobných pedagógov, hudobníkov, spevákov či odborníkov z praxe.
* Porota rozdelí súťažiace telesá v jednotlivých kategóriách do zlatého, strieborného a bronzového pásma, prípadne mimo nich.
* Okrem rozdelenia do pásiem má porota možnosť udeliť aj špeciálne ceny.

**Kritériá hodnotenia**

V kategórii Populárna pieseň sa hodnotí:

* Výber repertoáru:
  + Adekvátnosť veku interpreta a jeho schopnostiam.
  + Umelecká hodnota piesne.
  + Náročnosť piesne.
  + Aktuálnosť, originalita.
  + Kvalita hudobného podkladu/hudobného doprovodu.
* Interpretácia:
  + Kvalita spevu, hlasová kultúra, intonácia, rytmus.
  + Kvalita hlasu, farba, rozsah.
  + Pochopenie obsahovej stránky piesne.
  + Práca s výrazovými prostriedkami.

**HUDOBNÉ SKUPINY**

**Podmienky pre súťažiacich**

* Súťažiť môžu výhradne študenti základných, základných umeleckých a stredných škôl.
* Súťažiaci môžu súťažiť s hudobnými žánrami populárnej hudby.
* Minimálny počet členov hudobných skupín je 3.
* Spev je podmienkou pri každej zo súťažných piesní.
* Súťažiaci môžu súťažiť len v živom podaní, hudobný sprievod vopred pripravenej nahrávky (tzv. halfplayback) nie je povolený.
* Hudobné skupiny sa do kategórií zaraďujú vypočítaním vekového priemeru všetkých členov ku dňu konania súťaže.
* Jedna hudobná skupina sa môže zapojiť aj v kategórii Hudobné skupiny aj Hudobné skupiny – autorská pieseň, pričom ani jedna skladba sa nesmie zopakovať v druhej kategórii.

**Kategória hudobné skupiny:**

- rozsah vystúpenia: 3 piesne, každá v rozsahu 3-4 minúty

- celková dĺžka vystúpenia aj s nazvučením je maximálne 15 minút

- aspoň jedna z piesní musí byť v slovenskom jazyku

**Podkategórie hudobných skupín**

* - I. kategória - do 15 rokov
* - II. kategória - od 15 do 20 rokov

**Kategória hudobné skupiny - autorská pieseň**: - súťažia môžu súťažiť výhradne autorskými piesňami

* - rozsah vystúpenia: 2 piesne, každá v rozsahu 3-4 minúty
* - celková dĺžka vystúpenia aj s nazvučením je maximálne 15 minút

**Podkategórie hudobných skupín – autorská pieseň**

* I. kategória: do 15 rokov
* II. kategória: 15–20 rokov

**Technické požiadavky**

* Súťažiaci majú k dispozícii základnú zostavu vopred nazvučených nástrojov:
  + Základná sada bicích
  + Elektrická basgitara s aparátom
  + Elektrická gitara s aparátom
  + Akustická gitara
  + Klavírne krídlo
  + Mikrofón na spev
* Súťažiaci si môžu na vystúpenie priniesť vlastné nástroje.
* Súťažiaci musia zaslať technický rider (alebo zoznam technických požiadaviek na nazvučenie, nástrojové obsadenie kapely) najneskôr 14 dní pred konaním súťaže.

**Porota a hodnotenie**

* Výkony súťažiacich hodnotí odborná porota pozostávajúca z hudobných pedagógov, hudobníkov či odborníkov z praxe.
* Porota rozdelí súťažiace telesá v jednotlivých kategóriách do zlatého, strieborného a bronzového pásma, prípadne mimo nich.
* Okrem rozdelenia do pásiem má porota možnosť udeliť aj špeciálne ceny.

**Kritériá hodnotenia**

V kategórii Hudobné skupiny sa hodnotí:

* Kvalita hudobného predvedenia.
* Rytmická súdržnosť skupiny.
* Interpretačná náročnosť piesní.
* Umelecká hodnota piesní.
* Dramaturgia programu.
* Práca s hudobným aranžmánom.
* Kontakt s publikom, vystupovanie.
* Technické interpretačné zvládnutie piesní.
* Kvalita spevu, hlasová kultúra, intonácia, rytmus.

V kategórii Hudobné skupiny – autorská pieseň sa navyše hodnotí:

* Umelecká hodnota, vyspelosť a originalita autorského textu.
* Umelecká hodnota, originalita a náročnosť hudobnej stránky autorskej piesne.
* Originalita spevovej melódie, inštrumentácie a harmonickej nápaditosti.

Výberové kolo súťaže sa uskutoční dňa 29.4.2025 od 8.30 h v budove Ateliér Osveta – Staničná 1241, 093 01 Vranov nad Topľou.

Okresné kolo súťaže sa uskutoční 13.mája 2024 /utorok/ v MsDK vo Vranove nad Topľou. /presný čas upresníme po výberovom kole/

Kontakt: Slavomíra Zengevaldová – [zengevaldova@hzos.sk](mailto:zengevaldova@hzos.sk) 0915 942 235, 0919 474 911

Mgr. Jana Gulik Horváthová – [folklor@hzos.sk](mailto:folklor@hzos.sk) 0918 772 045, 0919 474 911

Mgr. Martina Jurčová, MBA

riaditeľka HZOS Vranov nad Topľou